07/02/2017 | Administración LocalMunicipal
Carnota
Aprobación do prego de cláusulas administrativas para a adxudicación dun contrato de arrendamento e se convoca a licitación

ANUNCIO Resolución pola que se aproba o prego de cláusulas administrativas para a adxudicación dun contrato de arrendamento e se convoca a licitación Por resolución do alcalde do 2 de febrero de 2017 aprobouse o prego de cláusulas para adxudicar o contrato de arrendamento do albergue de Paus-Lira. O citado prego, que se publica como anexo, sométese ao trámite de información pública durante quince días, contados a partir do seguinte ao da súa publicación no Boletín Oficial da Provincia, durante os que o interesados lexítimos poden presentar as alegacións ou reclamacións qiue estimen pertinentes. Simultáneamente anúnciase a licitación durante o mesmo prazo anteriormente sinalado, se ben a mesma será aplazada para o caso de que se presentaran reclamacións, ata a resolución das mesmas. Carnota, 2 de febreiro de 2017. O alcalde Ramón Noceda Caamaño ANEXO “Prego de condicións que han de rexer a adxudicación do contrato de arrendamento do ben inmoble denominado Albergue de Paus sito en Carballal-Lira para destinalo a albergue turístico rural CLÁUSULA PRIMEIRA.–Obxecto do contrato. O obxecto do contrato é o arrendamento do ben inmoble Albergue de Paus, propiedade deste Concello, que está cualificado como ben patrimonial no Inventario Municipal e situado en Carballal, deste municipio, para destinalo a Albergue Turístico Rural. Características do ben inmoble Edificación antiga rehabilitada no ano 2006, de dúas plantas composto dunha planta baixa con porche cuberto e local interior de ocio con cafetería, cociña, comedor/sala complementaria e aseo e unha planta alta para albergue de 6 dormitorios para 2 liteiras cada un e 2 baños xerais. As superficies segundo datos catastrais son as seguintes: Sup. parcela: 626 m 2 Sup. planta baixa: 185 m 2 (uso ocio/hostelería) Sup. planta alta: 163 m 2 (uso hoteleiro) O seu estado físico é normal segundo o seu uso e antigüidade. O orzamento de valoración do inmoble achegado polo técnico ascende a 105.000,00 €, polo que o prezo do arrendamento ascende a 6.301,00 € ao ano. O contrato definido ten a cualificación de contrato privado, tal e como establece o artigo 4.1. p) do Texto Refundido da Lei de Contratos do Sector Público aprobado polo Real Decreto Lexislativo 3/2011, do 14 de novembro. CLÁUSULA SEGUNDA.–Procedemento de selección e adxudicación. A forma de adxudicación do contrato de arrendamento será o concurso público, no que calquera interesado poderá presentar unha oferta, de acordo co artigo 107.1 da Lei 33/2003, do 3 de novembro, do Patrimonio das Administracións Públicas. Para a valoración das ofertas e a determinación da mellor oferta deberá de atenderse a varios criterios de adxudicación. CLÁUSULA TERCEIRA.–O perfil de contratante. Sen prexuízo da utilización doutros medios de publicidade, este Concello publicará os anuncios que considere necesarios no perfil do contratante, ao que terá acceso segundo as especificacións que se regulan na páxina web seguinte: www.carnota. gal CLÁUSULA CUARTA.–Importe do arrendamento. O importe do arrendamento establécese na cantidade mínima de 6.301,00 € anuais, que poderá ser mellorado á alza. O pago da renda efectuarase anticipadamente no seu importe íntegro ou fraccionado coa periodicidade ofertada polo que resulte adxudicatario expresamente aceptada polo órgano de contratación. CLÁUSULA QUINTA.–Órgano de contratación. Á vista do importe do arrendamento, o órgano competente para efectuar a presente contratación e tramitar o expediente, de conformidade coa Disposición Adicional Segunda do Texto Refundido da Lei de Contratos do Sector Público aprobado polo Real Decreto Lexislativo 3/2011, do 14 de novembro, será o alcalde. CLÁUSULA SEXTA.–Duración do contrato. A duración do contrato de arrendamento fíxase en seis (6) anos, de carácter prorrogáble por dous anos máis previa autorización expresa do Concello á solicitude do arrendatario con tres meses mínimos da antelación á data de finalización do contrato. CLÁUSULA SÉTIMA.–Capacidade. Poderán presentar ofertas, por si mesmas ou por medio de representantes, as persoas naturais e xurídicas, españolas ou estranxeiras, que teñan plena capacidade de obrar. CLÁUSULA OITAVA.–Acreditación da aptitude para contratar.1. A capacidade de obrar dos licitadores acreditarase: a) En canto a persoas físicas, mediante a fotocopia compulsada do documento nacional de identidade. b) En canto a persoas xurídicas, mediante a fotocopia compulsada do CIF e a escritura ou documento de constitución, os estatutos ou o acto fundacional, nos que consten as normas polas que se regula a súa actividade, debidamente inscritos, no seu caso, no Rexistro público que corresponda, segundo o tipo de persoa xurídica de que se trate. CLÁUSULA NOVENA.–Presentación de ofertas e documentación administrativa. As ofertas presentaranse no Concello en horario de atención ao público, dentro do prazo de 15 días, contados a partir do día seguinte ao de publicación do anuncio de licitación no Boletín Oficial da Provincia. As ofertas poderán presentarse, polos medios legalmente regulados, en calquera dos lugares establecidos no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas. Cando as ofertas se envíen por correo, o licitador deberá xustificar a data de imposición do envío na oficina de Correos e anunciar ao órgano de contratación a remisión da oferta mediante télex, fax ou telegrama no mesmo día, consignándose o número do expediente, título completo do obxecto do contrato e nome do licitador. A acreditación da recepción do referido télex, fax ou telegrama efectuarase mediante dilixencia estendida no mesmo polo Secretario municipal. Sen a concorrencia de ambos os requisitos, non será admitida a oférta si é recibida polo órgano de contratación con posterioridade á data de terminación do prazo sinalado no anuncio de licitación. En todo caso, transcorridos dez días seguintes a esa data sen que se recibiu a documentación, esta non será admitida. Cada licitador non poderá presentar máis dunha oferta. A presentación dunha oferta supón a aceptación incondicionada polo licitador das cláusulas do presente prego. As ofertas para tomar parte na licitación presentaranse en dous sobres pechados, asinados polo licitador e con indicación do domicilio a efectos de notificacións, nos que se fará constar a denominación do sobre e a lenda «Oferta para licitar á contratación do arrendamento do inmoble Albergue de Paus, propiedade do Concello de Carnota, con referencia catastral 0291907MH9309S0001DP, para destinalo a Albergue de Turismo Rural». A denominación dos sobres é a seguinte: – Sobre «A»: documentación administrativa. – Sobre «B»: oferta económica e documentación técnica. Os documentos a incluír en cada sobre deberán ser orixinais ou copias autentificadas, conforme á lexislación en vigor. Dentro de cada sobre, incluiranse os seguintes documentos así como unha relación numerada dos mesmos: SOBRE «A»: DOCUMENTACIÓN ADMINISTRATIVA a) Documentos que acrediten a personalidade xurídica e a capacidade de obrar do licitador. b) Documentos que acrediten a representación. – Os que comparezan ou asinen ofertas en nome doutro, acreditarán a representación de calquera modo axeitado en Dereito. – Se o licitador fose persoa xurídica, este poder deberá figurar inscrito no Rexistro Mercantil, cando sexa exixible legalmente. – Igualmente a persoa que actúe en representación doutro, deberá acompañar fotocopia compulsada administrativamente ou testemuño notarial do seu documento nacional de identidade. SOBRE «B»: OFERTA ECONÓMICA E DOCUMENTACIÓN TÉCNICA – Oferta económica. Presentarase conforme ao seguinte modelo: « ____________, con domicilio a efectos de notificacións en _____________, con NIF núm. _________, en nome propio (ou en representación da Entidade ___________________, con NIF núm. ___________, tendo coñecemento do expediente para o arrendamento do ben inmoble ______________, situado en _________________________, con referencia catastral __________________, para destinalo a _______________, por concurso, anunciado no Boletín Oficial da Provincia núm. ___, de data ______, e no perfil de contratante, fago constar que coñezo o prego que serve de base ao contrato e acéptoo integramente, tomando parte da licitación ofrecendo a cantidade de ____________ € anuais, máis o IVE que corresponda. Acepta ser notificado na siguiente conta de correo electrónico: _____________ En ____________, a ___ de ________ de 20__. Firma do licitador, Asdo.: _________________». b) Documentos que permitan valorar as condicións das ofertas según os criterios de adxudicación. CLÁUSULA DÉCIMA.–Criterios de adxudicación. A adxudicación recaerá no licitador que, no seu conxunto, faga a mellor oferta, tendo en conta os criterios que se establecen no presente prego, sen atender exclusivamente ao prezo da mesma. Os criterios obxectivos e vinculados ao obxecto do contrato para valorar a oferta son: – Importe anual ofrecido, ata 10 puntos. – Proxecto de dinaminzación da zona, ata 10 puntos. CLÁUSULA UNDÉCIMA.–Valoración das ofertas. A oferta económica valorarse mediante adxudicación da puntuación máxima á oferta máis elevada, equivalente a un 100 por cento, e proporcionalmente valoraranse o resto das ofertas con respecto a esta. Para avaliar o proxecto de dinamización, o órgano de contratación poderá recabar a asistencia de técnica de consultores especializados ou expertos que contrasten as distintas proposicións e valoren e conclúan motivadamente a puntuación outorgada aos disstintos proxectos. Cada licitador somentes poderá presentar un proxecto. CLÁUSULA DUODÉCIMA.–Apertura de ofertas. A apertura das ofertas deberá efectuarse no prazo máximo dun mes, contado desde a data de finalización do prazo para presentar as ofertas. O órgano de contratación procederá á apertura dos sobres A, pronunciándose sobre a admisión dos licitadores. No caso de existir defectos subsanables requerirá aos interesados para que emenden as deficiencias no prazo de tres días hábiles. Posteriormente, procederá á apertura e exame dos sobres «B», que conteñen as ofertas económicas e os documentos que permitan ao órgano de contratación valorar as ofertas segundo os criterios de adxudicación. Tras a lectura das devanditas ofertas, o órgano de contratación poderá solicitar cantos informes técnicos considere precisos, conforme ao previsto neste prego. de condicións, para a valoración das mesmas con arranxo aos criterios establecidos. CLÁUSULA DÉCIMO TERCEIRA.–Requirimento de documentación. Á vista da valoración das ofertas, o órgano de contratación proporá ao licitador que presente a mellor oferta. O órgano de contratación requirirá ao licitador que presente a mellor oferta para que, dentro do prazo de dez días, a contar desde o seguinte ao da recepción do requirimento, presente a documentación xustificativa de estar ao corrente no cumprimento das súas obrigacións tributarias e coa Seguridade Social. CLÁUSULA DÉCIMO CUARTA.–Fianza. Á celebración do contrato será obrigatoria a esixencia e prestación de fianza en metálico ou mediante aval da cantidade correspondente ao importe da renda anual. CLÁUSULA DÉCIMO QUINTA.–Adxudicación do contrato. Recibida a documentación solicitada, o órgano competente deberá adxudicar o contrato dentro dos cinco días hábiles seguintes á recepción da documentación. A adxudicación deberá ser motivada e notificarase aos licitadores e publicarase no Boletín Oficial da Provincia e no Perfil do Contratante. CLÁUSULA DÉCIMO SEXTA.–Obrigacións do arrendatario. – Os gastos derivados da subministración de auga, gas e electricidade serán de conta do arrendatario e abonados xunto coa renda ou directamente ás empresas subministradoras. – O arrendatario estará obrigado a utilizar o inmoble para destinalo a albergue de turismo rural debendo solicitar e obter as licenzas que correspondan. – O arrendatario comprométese ao abono da renda, na conta bancaria que determine o concello no contrato. – Subscribir unha póliza de seguros que responda os danos que poidan producirse, tendo en conta a valoración do inmoble efectuada polos servizos técnicos municipais que consta no expediente e serve de base para o cálculo legal do tipo licitatorio deste contrato. CLÁUSULA DECIMOSÉPTIMA.–Obrigacións do Concello. Serán obrigacións do arrendador: – O Concello deberá realizar, sen dereito a elevar por iso a renda, todas as reparacións que sexan necesarias para conservar o inmoble nas condicións de utilización para servir ao uso convido, salvo cando a deterioración de cuxa reparación se trate sexa imputable ao arrendatario a tenor do disposto nos artigos 1563 e 1564 do Código Civil. – En canto a obras de conservación e mellora, estarase ao disposto na Lei 29/1994, do 24 de novembro, de Arrendamentos Urbanos. CLÁUSULA DÉCIMO OITAVA.–Formalización do contrato. O contrato formalizarase en documento administrativo, no que se transcribirán os dereitos e deberes de ambas as partes que foron enumerados neste prego. Cando os arrendamentos sexan susceptibles de poder inscribirse no Rexistro da Propiedade, deberán formalizarse en escritura pública, para poder ser inscritos, tendo en conta que os gastos xerados por iso serán á conta da parte que solicite a citada formalización, todo iso tal e como se establece no artigo 113.1 da Lei 33/2003, do 3 de novembro, do Patrimonio das Administracións Públicas, 1280.2 do Código Civil e 2.5º da Lei Hipotecaria segundo Decreto de 8 de febreiro de 1946. CLÁUSULA DÉCIMO NOVENA.–Réxime xurídico do contrato. Este contrato ten carácter privado, a súa preparación e adxudicación rexerase polo establecido neste prego, e para o non previsto nel, será de aplicación a Lei 33/2003, do 3 de novembro, de Patrimonio das Administracións Públicas; o Regulamento de Bens das Entidades Locais, aprobado polo Real Decreto 1372/1986, do 13 de xuño; os principios extraídos da lexislación contida no Texto Refundido da Lei de Contratos do Sector Público aprobado polo Real Decreto Lexislativo 3/2011, do 14 de novembro, e as súas disposicións de desenvolvemento, para resolver as dúbidas e lagoas que puidesen presentarse; supletoriamente aplicaranse as restantes normas de dereito administrativo e, na súa falta, as normas de dereito privado. En canto aos seus efectos e extinción rexerase pola normativa patrimonial das Entidades Locais, cando resulte de aplicación, e polas normas de dereito privado. A orde xurisdiccional contencioso-administrativo será o competente o coñecemento das cuestións que se susciten en relación coa preparación e adxudicación deste contrato. A orde xurisdiccional civil será o competente para resolver as controversias que xurdan entre as partes en relación cos efectos, cumprimento e extinción do contrato.”